Sam'diri Nye Yela

GADABSI: Yili ŋɔ nim' gaafara. Nyama Zara! Yiɣisi kpe n-ti zaŋ n liɣiri ti ma na.

ZARA: Abba nzo! Hali puhigu lahi kani gba?

GADABSI: Din tahima na yɛla ka n bɔhi a maa. Di yi di nyɛla puhigu n tahima na, a naan nya ni dabi tiŋa. A puhigu samli mi bi dolima. Niŋ mi yɔma. Man naba ʒila zuɣusaa.

ZARA: Pahimi suɣulo. Di yi tooi biɛla, n ni kana yiŋa.

GADABSI: Mali a yɛla! A nyɛ man' ni daŋ yibu n-kpe a na kpiɛri shɛli ŋɔ maa, n bi yiri dundɔŋ ŋɔ ni, naɣila n kpɛhila n liɣiri nuuni.

ZARA: N ni yɛli a maa, hankali yɛltɔɣa ka n tɔɣisi a maa. Asibaasi mahili ŋɔ, n bi gbubili ʒiya. Faashee di kahigimi na ka n yina bɔbili gili n-nya Naawuni ni yɛn labi shɛli n-luhi na. Dinzuɣu a pahirila suɣulo.

GADABSI: Yɛltɔɣa yoli ka a yɛri ma maa. A daa bi yɛli ma lala ka piigi chinchini maa. Ti daa gbaaila dakulo anahi. Di zuŋɔ dakulo ayɔbu n-chani maa. N yi kuli kana, "m-mini a ni nya taba". A tiɛhi ni 'vo n-ti lo' n-nyɛ ma?

ZARA: Sɔŋ mi a kukoli tiŋa. N duulan' na bi yiɣisi. N je ni o baŋ din biɛni.

GADABSI: (O duhi o yee) M baɣa bo n biɛni? A duulan' baŋ ya ni o bi baŋ yaa, di nya m-mi ya? N liɣiri ka n bɔra.

ZARA: A bini maa nyaŋya. M bi gbubili ʒiya asiba ŋɔ, ka a po ni faashee ka n yihili na. N yɛn gbuɣi li mi? To a yi bɔra nyin che ka n kpe n kpuɣi a chinchini n ti a na.

GADABSI: Chinchini dini? Amaa pa a ni tooi kuli so shɛli n yɛbsiri a gbuna chani daa ŋɔ? Mali a yɛla. Hali n zuɣu yi kuli kpi gba.

Pubu:Salima
Pubu:Lahabaya zaa